Ρικ Γουέικμαν

Ο Ρικ Γουέικμαν (Richard Christopher "Rick" Wakeman, 18 Μαΐου 1949) είναι Άγγλος πιανίστας, συνθέτης και κιμπορντίστας, γνωστός ως μέλος των Yes αλλά και για τη συνεργασία του με τα συγκροτήματα των Black Sabbath, David Bowie, T. Rex, κ.α.. Είναι πατέρας των μουσικών Άνταμ και Όλιβερ Γουέικμαν.

 Ο Γουέικμαν γεννήθηκε τον Μάιο του 1949 στο προάστιο Πέριβεϊλ του Λονδίνου, από τον Σίριλ Φρανκ και την Μίλντρεντ Γουέικμαν. Στα πέντε του χρόνια μπήκε στο "Little Wood Harden Infants School" και στα δέκα του στο "Drayton Manor Park Grammar School". Ξεκίνησε να ασχολείται με την μουσική στα πέντε του χρόνια παίζοντας πιάνο και στα 14 του έγινε ημί-επαγγελματίας μουσικός, παίζοντας σε διάφορα συγκροτήματα της περιοχής. Στην ηλικία των 19 ετών, ξεκίνησε τη φοίτηση του στο "Βασιλικό Κολλέγιο Μουσικής" όπου διδάχθηκε πιάνο, κλαρινέτο, ενορχήστρωση και μοντέρνα μουσική. Μετά από ένα χρόνο σταμάτησε τις σπουδές του για να γίνει επαγγελματίας μουσικός. Τον Ιούνιο του 1969, συμμετείχε στο "Space Oddity" του David Bowie, ενώ έπαιξε και στο "Hunky Dory" δύο χρόνια αργότερα. Το 1970 έγινε μέλος των Strawbs παίζοντας στο άλμπουμ "Dragonfly" και στις 11 Ιουλίου 1970 έλαβε μεγάλη δημοσιότητα το σόλο του στο τραγούδι "Temperament of Mind" κατά την ζωντανή τους εμφάνιση στο "Queen Elizabeth Hall". Επίσης, συμμετείχε στο "From the Witchwood" των Strawbs πριν γίνει μέλος των Yes.Το 1971, ο Γουέικμαν αντικατέστησε τον Τόνι Κέι στους Yes, παίζοντας για πρώτη φορά μαζί τους ζωντανά στις 30 Σεπτεμβρίου 1971. Μαζί τους έπαιξε στα άλμπουμ "Fragile" (1971), "Close to the Edge" (1972) και "Tales from Topographic Oceans" (1973) και μετά το τέλος της περιοδείας τους για το τελευταίο από αυτά, αποχώρησε λόγω της απογοήτευσης του για την συγκεκριμένη κυκλοφορία.Παράλληλα, ηχογράφησε τα πρώτα του προσωπικά άλμπουμ με μεγάλη επιτυχία από το "The Six Wives of Henry VIII" το οποίο μπήκε στο βρετανικό Top-10 και έγινε χρυσό και το "Journey to the Centre of the Earth" το οποίο σκαρφάλωσε στην κορυφή των τσαρτ της πατρίδας του και το # 3 στις Ηνωμένες Πολιτείες και βραβεύθηκε ως χρυσό και στις δύο πλευρές του Ατλαντικού. Τον Μάιο του 1975, κυκλοφόρησε το "The Myths and Legends of King Arthur and the Knights of the Round Table" το οποίο έφθασε στο # 2 στην Μεγάλη Βρετανία και το # 21 στις Ηνωμένες Πολιτείες.Το 1977, ο Γουέικμαν επέστρεψε στους Yes ηχογραφώντας το # 1 άλμπουμ "Going for the One", ακολουθούμενο από το "Tormato" δύο χρόνια αργότερα, αποχωρώντας και πάλι μετά την περιοδεία του δίσκου. Το 1989, σχημάτισε τους Anderson Bruford Wakeman Howe, μαζί με πρώην μέλη των Yes. Μετά τον πρώτο δίσκο του συγκροτήματος συνεργάστηκε και πάλι με τους Yes για το άλμπουμ "Union" και περιόδευσαν για την προώθηση του. Το 1996 και το 1997, κυκλοφόρησαν τα "Keys to Ascension" και "Keys to Ascension 2", πριν ο Γουέικμαν αποχωρήσει και πάλι. Το 2002, επέστρεψε στο συγκρότημα για την περιοδεία των 35 χρόνων των Yes, παίζοντας μαζί τους μέχρι το 2004. Λόγω προβλημάτων υγείας αποχώρησε από τους Yes δίνοντας την θέση του στον γιο του, Όλιβερ Γουέικμαν. Το 2013, συμμετείχε στο "The Theory of Everything" των Ayreon και στις 29 Μαρτίου 2014 συμμετείχε στην συναυλία "I Do To Equal Marriage" γιορτάζοντας τον γάμο ομοφυλοφίλων στην Αγγλία και την Ουαλία.Έχει κάνει τέσσερις γάμους από τους οποίους έχει τέσσερις γιους και δύο κόρες. Ανανέωσε την χριστιανική του πίστη κατά την δεκαετία του '80 και έκοψε το κάπνισμα το 1979 και το αλκοόλ το 1985. Ανήκει στον Ελευθεροτεκτονισμό και είναι ο Σεβαστός Διδάσκαλος της Στοάς Τσέλση αρ. 3098, η οποία αποτελείται κυρίως από καλλιτέχνες. RWCC > Rick Wakeman Biography Rick Wakeman | Music Biography, Credits and Discography | Allmusic Rick Wakeman - Prog Archives Επίσημη ιστοσελίδα Rick Wakeman Music | Facebook Rick Wakeman (GrumpyOldRick) on Twitter